Document ID: /roh_data/filtered/fineweb-2-filterrobots_roh.jsonl.gz/74151

Viadi d'atun dalla scoletta
Entschiet nies viadi havein nus si Milez. Saver ir libramein per ils trutgs entuorn, siglir d’in crap a l’auter tenor agen tempo, contemplar enqual scazzi dalla natira ha duvrau dabia temps per arrivar tier il crap grond e silsuenter tochen a Scangleras, nies plaz per gentar. Suenter haver termegliau egl uaul e gentau ei nies viadi ius vinavon tochen a Dieni. Leu spitgava sin nus ina surpresa; igl Edi cun cavals e carrotscha! Tuts ein sesi bugen silla carrotscha e gudiu il bi retuorn a casa.